laion/Wikipedia-Exotic huggingface dataset:
גן עדן של משוגעים

"גן עדן של משוגעים" הוא אלבום הבכורה של הזמר-יוצר הישראלי ששון שאולוב. הוא יצא לאור ב-11 באוגוסט 2024 בהוצאת חברת התקליטים אבי גואטה הפקות בע"מ. מתוך האלבום יצאו בסך הכול שלושה-עשר סינגלים, ביניהם הלהיטים: "משהו אמיתי בעיניים", "בואי נדבר", "נתראה בגלגול הבא" ו"גן עדן של מגועים". בין היתר, נכלל באלבום השיר "הדם שלי" שהוקלט ביחד עם הזמרת אודיה. בינואר 2023 הוציאה ששון את שירו "משהו אמיתי בעיניים" שזכה להצלחה ארצית. אחריו, יצאו "ביחד איתי" ו"כשיגמר לכם הקיץ". בספטמבר באותה השנה יצא להיט נוסף בשם "בואי נדבר", שדורג בעשירייה הפותחת בהיטליסט והעשירייה. בהמשך לכך, הקליט מחדש את "נתראה בגלגול הבא" של הראפר רביד פלוטניק. גרסת הכיסוי פורסמה בסמוך לתחילתה של מלחמת חרבות ברזל; אחריה פורסם הסינגל "מדינה כואבת" שיצא ברוח התקופה וכלל עטיפה של בחורה המביטה קדימה. בסוף 2023 יצא "גן עדן של משוגעים". בתחילת שנת 2024 החליט ששון להוציא דואט עם הזמרת אודיה בשם "הדם שלי" שהוצע במקור לזמרת עדן בן זקן. לאחר מכן, הוחלט לשנות את צורת הפעולה של קידום הקריירה המוזיקלית של ששון – ארבעה סינגלים "רחובות ריקים", "כמה טוב לנו", "איפה את?" ו"חלק ממני" יצאו בפרק זמן קצר של ארבעה ימים בלבד. לבסוף, יצא הסינגל "חיים שכאלה" שחתם את תקופת "גן עדן של משוגעים". מטעם ששון נמסר שהאלבום יופץ בתור אלבום הבכורה של הזמר ויודפס על גבי תקליט בצבע כסף. האלבום גן עדן של משוגעים באתר ספוטיפיי גן עדן של משוגעים, 2024-08-11, נבדק ב-2024-10-05 הדם שלי, 2024-01-22, נבדק ב-2024-10-05 משהו אמיתי בעיניים, 2023-01-30, נבדק ב-2024-10-05 ביחד איתי, 2023-05-30, נבדק ב-2024-10-05 כשיגמר לכם הקיץ, 2023-08-28, נבדק ב-2024-10-05 המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2024-01-02 נתראה בגלגול הבא, 2023-10-18, נבדק ב-2024-10-05 מדינה כואבת, 2023-11-23, נבדק ב-2024-10-05 גן עדן של משוגעים, 2023-12-21, נבדק ב-2024-10-05 פרסום ראשון: הכוכב שעדן בן זקן סירבה לו, באתר mako, ‏2024-01-28 רחובות ריקים, 2024-02-18, נבדק ב-2024-10-05 כמה טוב לנו, 2024-02-20, נבדק ב-2024-10-05 איפה את?, 2024-02-22, נבדק ב-2024-10-05 חלק ממני, 2024-02-22, נבדק ב-2024-10-05 חיים שכאלה, 2024-04-17, נבדק ב-2024-10-05 ששון שאולוב | גן עדן של משוגעים - תקליט צבעוני, באתר דיסק סנטר
עדי אבן טוב

עדי אבן טוב (נולדה ב-14 בדצמבר 1967) היא שחקנית עבר ישראלית. אבן טוב למדה בתיכון בבית ספר טשרניחובסקי שבנתניה. אבן טוב עובדת אצל מטפלת באומנות. אבן טוב למדה במכללת סמינר הקיבוצים וגם למדה תואר ראשון מהחוג לאמנות התיאטרון באוניברסיטת תל אביב. לימור כהן: "ג'וליה מיה", 2007 מנהלת הפורום הסלולרי: "בשורות טובות", 2007 מאירה: "מעורב ירושלמי", 2004 המורה שולי: "הפיג'מות", 2003 רונית קליין: "בנות בראון", 2002 גילי: "לגעת באושר", 2001 מפיקה: "שמש", 2000 אבן טוב גם שיחקה בהצגות: "הפרגודים", ו"הים של באר שבע". חיים אישיים אבן טוב היא אם לשניים. עדי אבן טוב, ברשת החברתית פייסבוק עדי אבן טוב, במיזם "אישים" לתיעוד היצירה הישראלית עדי אבן טוב, במסד הנתונים הקולנועיים IMDb (באנגלית) עדי אבן טוב, במאגר הידע העברי לקולנוע ישראלי ועולמי "אידיבי" עדי אבן טוב, באתר ספר הקולנוע הישראלי Facebook, www.facebook.com קולנוע, סרטים, בתי קולנוע, ביקורת סרטים - ג'וליה מיה,Julia Mia, באתר www.habama.co.il עניין - "אשה יפה" בשכונת התקווה, באתר www.habama.co.il פסטיבל עכו, באתר www.accofestival.co.il מרב יודילוביץ', פסטיבל תיאטרון קצר נועל מגפי צבא, באתר ynet, 4 בפברואר 2003 Facebook, www.facebook.com
בוהדן מיכאיליצ'נקו

בוהדן וסיליוביץ' מיכאיליצ'נקו (באוקראינית: Богдан Васильович Михайліченко; נולד ב-21 במרץ 1997) הוא כדורגלן אוקראיני המשחק בעמדת מגן בקבוצת פוליסיה ז'יטומיר ובנבחרת אוקראינה. גדל במחלקת הנוער של דינמו קייב. בגיל 18 הועלה לקבוצה הבוגרת של המועדון, אך כמעט ולא שותף במשחקים. בתחילת 2017 הושאל לקבוצת סטאל קמיאנסקה. כעבור שנה עבר בהשאלה לזוריה לוהנסק. ב־2019 זוריה קנתה את כרטיס השחקן שלו מדינמו קייב. באוגוסט 2020 חתם מיכאיליצ'נקו על חוזה של 4 שנים עם קבוצת אנדרלכט הבלגית. ב־2022 השאילה אותו אנדרלכט לשחטר דונצק עם אופציה של קניה. האופציה לא מומשה ומיכאיליצ'נקו עבר לקבוצת דינמו זאגרב במעמד של סוכן חופשי. בשנת 2024 שב לאוקראינה וחתם בפוליסיה ז'יטומיר מיכאיליצ'נקו שיחק בכל שכבות הגיל של הנבחרות הלאומיות של אוקראינה. בשנת 2020 זומן לראשונה לסגל הנבחרת הבוגרת של אוקראינה. ת הופעת הבכורה שלו במדי הנבחרת ערך ב-3 בספטמבר 2020 במשחק מול נבחרת שווייץ במסגרת ליגת האומות 2020/2021. נכלל בסגל נבחרת אוקראינה לטורניר יורו 2024. אך לא שותף באף אחד ממשחקי הנבחרת בטורניר. בוהדן מיכאיליצ'נקו, באתר Transfermarkt בוהדן מיכאיליצ'נקו, באתר Soccerway בוהדן מיכאיליצ'נקו, באתר WorldFootball.net בוהדן מיכאיליצ'נקו, באתר National Football Teams בוהדן מיכאיליצ'נקו, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
סילביה רוטנברג

סילביה רוטנברג (באנגלית: Sylvia Rothenberg;‏ 28 בנובמבר 1915 - ?) הייתה אתלטית יהודייה-אמריקאית. סגנית אלופת ארצות הברית (1937) בריצת 80 מטר משוכות. באליפות ארצות הברית שנערכה בניו יורק, ב-14 בספטמבר 1935 היא סיימה במקום רביעי בהטלת כידון בתוצאה של 26.99 מטר. באליפות ארצות הברית שנערכה בניו ג'רזי, ב-25 בספטמבר 1937 היא זכתה במדליית כסף בריצת 80 מטר משוכות, אחרי קורה גיינס (12.8 שניות) ולפני אנה לבו. נוסף לכך, היא סיימה פעמיים במקום רביעי בהדיפת כדור ברזל בתוצאה של 10.06 מטר ובהטלת כידון בתוצאה של 30.84 מטר. באליפות ארצות הברית שנערכה בקונטיקט, ב-4 בספטמבר 1939 היא סיימה במקום רביעי בריצת 80 מטר משוכות. באליפות ארצות הברית שנערכה בניו ג'רזי ב-7 ביולי 1940 היא סיימה במקום חמישי בריצת 80 מטר משוכות. סילביה רוטנברג, באתר Track and Field Statistics (באנגלית) By IRV KUPCINET, JEWISH CHAMPIONS, The Detroit Jewish Chronicle⁩, 18 ספטמבר 1936 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סילביה רוטנברג".
סעדיה אזוביב

הרב סעדיה אזוביב (לפני ה'ת"ל, 1630 - סביב ה'תפ"ה, 1725) היה פוסק הלכה, פרשן מקראי, בלשן ומשורר. אב בית הדין ורבה של אלג'יר, בראשית המאה השמונה עשרה. נולד לאביו הרב נהוראי (הראשון) וגדל באלג'יר. לא יאוחר משנת הת"ע, כיהן כאב בית הדין ורבה של אלג'יר. הדיינים שהיו בבית דינו היו רבי מימון יאפיל, רבי צמח דוראן ורבי בנימין דוראן. בית הדין התכתב בענייני הלכה עם בית הדין של פאס בראשות רבי יהודה בן עטר. סיפר רבי סעדיה כי בחודש אב ה'תס"ו, נגזרו גזירות קשות על יהודי אלג'יר, בין השאר החלו להרוס את בתי הכנסיות, לאחר שהיהודים התחננו למושל לבל יהרוס את בתי הכנסת, הוא התנה זאת במס כבד מנשוא. בו בזמן סיים את ספרו 'תוכחות מוסר' אותו החל שנתיים קודם לכן. בשנת תס"ז סיים לכתוב את חיבורו 'למודי ה' על אלפא ביתא של תהלים, ובשנת ה'ת"ע סיים לכתוב את פירושו לתהלים 'שיר חדש', והוסיף בהקדמתו שיר הודאה לה'. בשנת ה'תע"ד (1714), בית הדין בראשות רבי סעדיה אזוביב (דיין ראשון) ורבי מימון יאפיל (דיין שני) באלג'יר שלח כתב הסכמה לרבי משה חאגיז, לפיו הם מסכימים להחרים את נחמיה חיייא חיון שפעל להפצת השבתאות. בין החותמים נמנה גם הרב רפאל ידידיה שלמה צרור (דיין שישי). רבי סעדיה היה משורר, וכמה מפיוטיו נשתמרו. נכון לשנת ה'תפ"ג עוד כיהן כאב בית הדין. החוקרים משערים כי נפטר באלג'יר סביב שנת ה'תפ"ה. בהמשך, בנו רבי נהוראי (השני) כיהן כאב בית הדין ורבה של אלג'יר. תוכחות מוסר - פירוש לספר משלי, נדפס בליוורנו, ה'תרל"א. למודי ה' - פירוש לאלפא ביתא של תהילים. שיר חדש - פירוש על ספר תהלים - בכתב יד. פרי עץ - פירוש על מאמרי חז"ל. בכתב יד. פסקי דינים - נדפסו מהם בספרי חכמי דורו. חידושי הלכה - נזכרו על ידי רבי יהודה עייאש. ראו: תקנות חכמי פאס, מהד' תשע"ג, תקנה סא, נספח לתקנה. הקדמת רבי סעדיה לספרו 'תוכחות מוסר'. ספר שיר חדש בכתב יד באתר הספרייה הלאומית. ראו בסוף ספר מלחמת ה' - חרב לה', אמשטרדם ה'תע"ד. ראו לדוגמה: אוצר השירה והפיוט חלק ד עמ' 455. ראו שו"ת פרי צדיק סוף שאלה א. ראו מלכי ישורון בערכו. ראו: לחם יהודה הלכות קריאת שמע פרק ד הלכה ג.
תיירנו בארי (2002)

תיירנו ממאדו בארי (בצרפתית: Thierno Mamadou Barry; נולד ב-21 באוקטובר 2002 בליון שבצרפת) הוא כדורגלן צרפתי המשחק בעמדת החלוץ בקבוצת ויאריאל מלה ליגה. בארי נולד בליון שבצרפת למשפחה ממוצא גינאי. הוא גדל במחלקת הנוער של טולון, ובשנת 2021 עבר לסושו והחל לשחק בקבוצת המילואים של המועדון. ב-6 ביולי 2022 חתם בספורטקרינג בוורן מליגת המשנה הבלגית. הוא ערך 31 הופעות ליגה במדי המועדון, בהן הבקיע 20 שערים. ב-3 ביולי 2023 חתם בפ.צ. בזל מליגת העל השווייצרית, במדיה ערך 38 הופעות ליגה והבקיע 14 שערים. ב-21 באוגוסט 2024 חתם בארי על חוזה לחמש שנים בוויאריאל מלה ליגה. ב-23 באוגוסט ערך את הופעת הבכורה שלו במועדון, בניצחון 2-1 על סביליה במסגרת המחזור השני בליגה לעונת 2024/2025. ב-26 באוגוסט הבקיע את שער הבכורה שלו בליגה, בניצחון 4-3 על סלטה ויגו במסגרת המחזור השלישי בליגה. תיירנו בארי, באתר Transfermarkt תיירנו בארי, באתר Soccerway תיירנו בארי, באתר WorldFootball.net תיירנו בארי, באתר FootballDatabase.eu Soufiane, De Toulon à Beveren, Thierno Barry se raconte, ConakrySports, ‏2023-04-22 (ב־) Football/Ligue 2. FC Sochaux : Barry, Alvero, Mayenda… Qui sont les pépites de demain ?, www.estrepublicain.fr (ב־) Valy Van de Merlen, WELKOM OP DE FREETHIEL, THIERNO BARRY!, SK Beveren - #wearebeveren, ‏2022-07-06 (ב־) Thierno Barry über seinen Wechsel zum FCB | FC Basel - Die offizielle Website, www.fcb.ch (ב־) Thierno Barry is a Groguet - Web Oficial del Villarreal CF, ‏2024-08-21 (באנגלית בריטית) Sevilla vs. Villarreal - 23 August 2024 - Soccerway, int.soccerway.com Villarreal vs. Celta Vigo - 26 August 2024 - Soccerway, int.soccerway.com
נדיה אברהם

נדיה אברהם (1933–2018) היא מחלוצות הקהילה הטרנסג'נדרית בישראל. נולדה בבגדאד ב-1933, למשפחה יהודית אמידה, כזכר בשם נאג'י. בילדותה עברה תקיפה מינית בידי קרוב משפחה. תקיפה זו גרמה לה להתבודד בילדותה, להסתגר בחדרה ולא ללכת לבית ספר. בשל כך, לא למדה קרוא וכתוב. בגיל שלוש עשרה עלתה לארץ ישראל במסגרת העלייה הבלתי לגאלית מעיראק, ביחד עם אחותה. לאחר עלייתה, עברה דירה עם אחותה באופן תדיר והתגוררה בשער העלייה בחיפה, בבנימינה, תלפיות, ראשון לציון ולבסוף התמקמה בשכונת התקווה. בהמשך גם שאר משפחתה עלתה לארץ ומספר חודשים לאחר מכן אימה נפטרה. החזרה למגורים משותפים ביחד עם משפחתה פגעה בה, שכן אחיה התעללו בה כלכלית, נפשית וגופנית. סורבה לגיוס לצה"ל. בגיל שש עשרה ברחה מהבית ועברה לגור ברחוב בתל אביב. בהמשך אומצה על ידי זוג רומנים ללא ילדים, אשר הכירה דרך מכר הומוסקסואל בשם ויקטור, שאומץ אף הוא על ידי הזוג. חיה עם הזוג וויקטור במשך שמונה שנים באור יהודה. בהמשך עברה לבלגיה עם ויקטור והם עבדו בזנות כקרוסדרסריות (בהמשך ויקטור יצא מהארון כאישה טרנסית גם, ושינה את שמו לוויקטוריה) לאורך חמש עשרה שנים נדדה בין מדינות שונות באירופה תוך התפרנסות מזנות. בהמשך חזרה להתגורר בתל אביב. כשהגיע רופא אמריקאי לארץ ישראל שהתמחה בניתוחי התאמה מגדרית, נפגשה עימו והחליטה לעבור ניתוח. אברהם עברה אבחון פסיכיאטרי ולאחר שבוע כבר עברה את הניתוח. הייתה האישה הרביעית בישראל שעברה ניתוח מסוג זה. לאחר שעברה ועדה רפואית, אושר שינוי מינה במשרד הפנים לנקבה. לאחר מכן, ניסתה לחזור לאירופה, אך לאחר תקופה קצרה שבה לארץ. המשיכה לעסוק בזנות, ולאחר כשנה חסכה מספיק כסף על מנת לקנות דירה בצפון הישן של תל אביב. בבגרותה אימצה ילד בן ארבע עשרה שברח מביתו ועבר לגור ברחוב, כשלאורך השנים היא שמרה איתו על קשר ואף סייעה לו לגדל בהמשך את ילדיו. לאחר מותו אלמנתו ושני ילדיו עברו לגור עימה. שמונה עשר שנים לאחר מכן, השאירה להם את דירתה ועזבה אותה. אף על פי שלא הייתה בקשר עם משפחתה לאורך שנים, ירשה יחידת דיור בשכונת התקווה מאביה. חיה בדירה זו עד שנפטרה בשנת 2018. מאיה קוסובר, הייתי האשה הרביעית שעברה ניתוח לשינוי מין בישראל, באתר הארץ, 27 בדצמבר 2017 * ראיון עם נדיה אברהם, מהטרנסג'נדריות הראשונות בישראל, סרטון באתר יוטיוב (אורך: 4:12) תמיד אשה, באתר סיפור ישראלי 'את אשה לכל דבר, חוץ מאשר להביא ילדים', באתר WDG, ‏29 באפריל 2018 מאיה קוסובר, הייתי האשה הרביעית שעברה ניתוח לשינוי מין בישראל, באתר הארץ, 27 בדצמבר 2017 איתי בלומנטל, מתה נדיה אברהם, מהטרנסג'נדריות הראשונות בישראל, באתר ynet, 29 באפריל 2018
תיירנו באלדה

תיירנו באלדה (בצרפתית: Thierno Baldé; נולד ב-10 ביוני 2002 בווילנב-סן-ז'ורז' שבצרפת) הוא כדורגלן צרפתי המשחק בעמדת המגן הימני בקבוצת טרואה מליגת המשנה הצרפתית. באלדה נולד בצרפת לאב גינאי ולאם סנגלית. בן דודו הוא הכדורגלן הסנגלי ויטו בדיאנה (אנ'). באלדה גדל במחלקות הנוער של AJ Limeil Brevannes, סנאר-מואזי ופריז סן-ז'רמן. ב-30 ביוני 2020 חתם על חוזה מקצועני ראשון בפריז סן-ז'רמן. ב-13 ביולי 2021 הושאל ללה האבר מליגת המשנה הצרפתית. הוא ערך 31 הופעות ליגה במהלך תקופת ההשאלה. ב-9 באוגוסט 2022 חתם באלדה בטרואה מליגת העל הצרפתית. ב-14 באוגוסט ערך את הופעת הבכורה שלו במועדון, בהפסד 3-0 לטולוז במסגרת המחזור השני בליגה לעונת 2022/2023. הוא ערך 31 הופעות ליגה בעונה זו, שהסתיימה בירידתה של טרואה לליגה הצרפתית השנייה. תיירנו באלדה, באתר Transfermarkt תיירנו באלדה, באתר Soccerway תיירנו באלדה, באתר BDFutbol תיירנו באלדה, באתר WorldFootball.net תיירנו באלדה, באתר FootballDatabase.eu PSG: Le Franco-sénégalais Thierno Baldé signe son premier contrat professionnel, Senego.com - Actualité au Sénégal, ‏2020-07-01 (ב־) Aurélien Léger-Moëc, Le PSG prête Thierno Baldé au Havre, Foot Mercato : Info Transferts Football - Actu Foot Transfert, ‏2021-07-13 (בצרפתית) Troyes vs. Toulouse - 14 August 2022 - Soccerway, int.soccerway.com
חליל יוסף חרב

ח'ליל יוסף חרב (בערבית: خليل يوسف حرب, ידוע גם בשם: חאג' ח'ליל חרב; נולד ב-9 באוקטובר 1958) הוא מחבל לבנוני בארגון הטרור חזבאללה. נחשב לבכיר מאוד בארגון. על פי דיווחים, בעבר שימש כמפקד יחידה 1800 וגם כמפקד יחידה 3800 של ארגון הטרור חזבאללה, בנוסף היה יועץ קרוב של חסן נסראללה שחוסל במבצע סדר חדש. על פי דיווחים, קיימת אפשרות שחאג' ח'ליל חרב משמש כמפקד יחידה 133 של חזבאללה. ב-22 באוגוסט 2013, משרד החוץ של ארצות הברית הגדיר אותו כמחבל עולמי שהוכרז באופן מיוחד. ח'ליל יוסף חרב, המכונה חאג' ח'ליל חרב, הוא מחבל לבנוני מארגון הטרור חזבאללה, בכיר מאוד בארגון. על פי דיווחים, בעבר שימש כמפקד יחידה 3800 וגם כמפקד יחידה 1800 שתפקידה התמקד בגיוס פלסטינים, הקמת תשתיות טרור והוצאה לפועל של פיגועים בשטח ישראל. לאחר פירוקה של יחידה 1800, הוקמה יחידה 133, הממשיכה את הרעיון של קודמתה אך עם סמכויות נרחבות יותר. על פי דיווחים, קיימת אפשרות שחאג' ח'ליל חרב משמש גם כמפקד יחידה זו. חאג' ח'ליל חרב גם היה יועץ קרוב מאוד בתחום הביטחוני לחסן נסראללה שחוסל ב-27 בספטמבר 2024 ברובע הדאחייה במצבע סדר חדש. על פי דיווחים, חאג' ח'ליל חרב גם עסק בנושא ההברחות של חזבאללה. ב-22 באוגוסט 2013, משרד החוץ של ארצות הברית הגדיר אותו כמחבל עולמי שהוכרז באופן מיוחד ואף הציע פרס של עד 5 מיליון דולר עבור מידע לגביו. חזבאללה ליאור בן ארי, אלישע בן קימון, זו היחידה של חיזבאללה שמגייסת פעילי טרור בישראל, ואלו פעולות איראן שסוכלו, באתר ynet, 20 בספטמבר 2024 ספיר ליפקין, ‏מובילה את האימונים וההכשרות: הצצה ליחידה 800 של חיזבאללה, באתר ‏מאקו‏, 24 בספטמבר 2024 מי אתה חאג' חליל חרב שישראל מחפשת?, באתר נציב.נט, ‏5 ביולי 2021 ח'ליל יוסף חרב, באתר Rewards for Justice Program
ג'ו וולף

ג'וזף (ג'ו) ג'יימס וולף (באנגלית: Joseph James Wolf;‏ 17 בדצמבר 1964 – 26 בספטמבר 2024) היה כדורסלן ומאמן אמריקאי. וולף שיחק במשך 11 עונות בליגת ה-NBA בשבע קבוצות שונות. וולף נולד בשנת 1964 בקוהלר, ויסקונסין, ארצות הברית. הוא הוביל את התיכון המקומי לזכייה באליפות המדינה במשך 3 שנים רצופות. שיחק במשך 4 שנים בקבוצת הכדורסל של אוניברסיטת קרוליינה הצפונית בצ'אפל היל תחת המאמן דין סמית'. בדראפט של עונת 1987 נבחר במקום ה-13 על ידי הלוס אנג'לס קליפרס. במהלך 11 עונות שיחק בשבע קבוצות שונות, בעיקר כשחקן מחליף שעולה מהספסל. קלע 4.2 נקודות ולקח 3.3 ריבאונדים בממוצע לאורך הקריירה. לאחר הפרישה ממשחק פנה לקריירת אימון. הוא אימן את איידהו סטאמפיד בליגת ה-CBA ואת קולורדו 14' בליגת הפיתוח של ה-NBA. שימש כעוזר מאמן של סקוט סקיילס בקבוצת מילווקי באקס. לקראת עונת 2014/2015 הצטרף לצוות האימון של ליונל הולינס בברוקלין נטס. בשנת 2017 שב לליגת המכללות ומונה כעוזר מאמן באוניברסיטת קרוליינה הצפונית בווילמינגטון. לאחר שנה מונה למאמן גרינסבורו סווארם מליגת הפיתוח, תפקיד אותו מילא במשך שתי עונות. באוקטובר 2023 מונה לעוזר מאמן ויסקונסין הרד. מדיה וקבצים בנושא ג'ו וולף בוויקישיתוף Joe Wolf, who played for North Carolina and 7 NBA teams, dies at 59, AP News, 26 September 2024 Wisconsin mourns the passing of its greatest high school basketball legend, Sports Illustrated, 27 September 2024 Brooklyn Nets Announce Coaching Staff, NBA.com, 30 July 2014 Swarm To Not Extend Contract Of Head Coach Joe Wolf, NBA.com, 30 June 2020 Wisconsin Herd Announce Assistant Coaching Staff for the 2023-24 Season, OurSportsCentral.com, 5 October 2023
תמר שטיינברג

תמר שטיינברג (נולדה ב-21 באוגוסט 2006) היא גולשת רוח ישראלית, אלופת עולם עד גיל 23 (סילבפלנה 2024) ופעמיים אלופת ישראל (2023 ו-2024) בדגם iQFOiL. שטיינברג החלה להתאמן בגלישה בגיל 10. בשנת 2021, זכתה באליפות אירופה לנוער עד גיל 17 שהתקיימה בקרואטיה ובאליפות העולם לנוער עד גיל 17 שהתקיימה באיטליה. בשנת 2022, זכתה באליפות העולם לנוער עד גיל 17 שהתקיימת בהולנד. שטיינברג זכתה באליפות העולם עד גיל 23 בדגם iQFoil בשנת 2024, וכן באליפות ישראל בשנים 2023 ו-2024. שטיינברג מתגוררת בקיבוץ נחשולים. אביה, גור שטיינברג, הוא מאמן שיט שאימן את נבחרת הגברים של ישראל בגלישת רוח במספר אולימפיאדות, ואמה, פרופ' נילי שטיינברג, בעברה שחיינית מצטיינת בהפועל נהריה וכיום ראש בית הספר לחינוך ולהוראת החינוך הגופני במכללה האקדמית בווינגייט. יש לה שלושה אחים ואחיות. בשיתוף הטוטו, בדרך לטופ טאלנט: תכירו את תמר שטיינברג, באתר ynet, 8 במרץ 2023 בדרך לטופ טאלנט: תכירו את תמר שטיינברג, באתר ynet, 8 במרץ 2023 שייט: מיקה כפרי ותמר שטיינברג אלופות אירופה לנוער, באתר וואלה, 12 בספטמבר 2021 הישגים בינלאומיים לפי שנה 2021, באתר איגוד השייט בישראל אסי ממן, ‏תמר שטיינברג זכתה בזהב באליפות העולם לנוער, באתר ONE‏, 14 ביולי 2022 סתיו איפרגן, תמר שטיינברג אלופת העולם עד גיל 23 בגלישת רוח, באתר ynet, 25 באוגוסט 2024 אסי ממן, ‏תמר שטיינברג ודן קאופמן זכו באליפות ישראל, באתר ONE‏, 18 בנובמבר 2023 אסי ממן, ‏יואב כהן ותמר שטיינברג הפכו לאלופי ישראל, באתר ONE‏, 21 בספטמבר 2024
שגיא ברוך

שגיא ברוך הוא קצין בצה"ל בדרגת אלוף-משנה, בתפקידו האחרון שימש מפקד מחוז דרום בפיקוד העורף. קודם לכן שימש מפקד ומפקד גדוד שחר. ברוך גדל בכפר הרא"ה. למד בישיבת בני עקיבא כפר הרא"ה, התגייס לצה"ל ועבר מסלול הכשרה כלוחם, קורס מ"כים חי"ר וקורס קציני חי"ר. בהמשך מונה למפקד פלנ"ט נח"ל בשנת 2014 מונה למפקד גדוד שחר. בשנת 2020 הועלה לדרגת אלוף-משנה ומונה למפקד מחוז דרום בפיקוד העורף, וכיהן בתפקיד עד 2024. באוקטובר 2024 פורסם שימונה לראש מנהלת מגן ישראל באגף התכנון ויועלה לדרגת תת-אלוף. במתקפת הפתע על ישראל בשמחת תורה ה'תשפ"ד היה אחראי על הקרב בבסיס אורים. אחיו הוא הרב חיים ברוך ראש ישיבת ברוכין. מדיה וקבצים בנושא שגיא ברוך בוויקישיתוף איציק ברנדויין, הקצין שנפצע ב-7 באוקטובר מונה לתפקיד חדש, באתר ערוץ 7, 5 באוקטובר 2024 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אחמד פתאלי

אחמד פתאלי (ערבית: أحمد فتالي) הוא ראש מועצת ע'ג'ר מאז שנת 2003. פתאלי הוא בן אחותו של ראש המועצה הקודם והוותיק של הכפר, השייח סלמאן אלח'טיב, אשר הנהיגו אותו מאז כיבושו במלחמת ששת הימים ועד שנת 2003. כבר בקדנציה האחרונה של אלח'טיב ביקש לפרוש מהתפקיד אולם תושבי הכפר ביקשו ממנו להאריך כהונתו. בבחירות 2003 הודיע שלא יתמודד, וישנן טענות כי הציע את פתאלי למחליפו. פתאלי שימש כמורה שנים רבות וטרם בחירתו לראשות המועצה שימש כסגן מנהל בית הספר היסודי ביישוב ומנהל מרכז התרבות של הכפר. עוד טרם בחירתו נחשב למנהיג רוחני ולדמות אהודה ביישוב. הוא נבחר לראשות המועצה ב-2003 כשהיה בגיל 43, ללא מועמדים אחרים לתפקיד, וגם במערכות הבחירות לאחר מכן איש לא התמודד מולו. בשנת 2012 הקים בסיוע מפעל הפיס את 'גן השלום' ביישוב כסמל לשלום בין העמים. בלשכתו הציב את סמלי המדינה ותמונות ראש הממשלה והנשיא. פתאלי שם דגש על פיתוח התיירות בכפר, על אף המגבלה המחייבת תיאום מראש עם הצבא של כניסת ישראלים לשטחו. בשנת 2024, בתקופת כהונתו, אושרה הרחבת הכפר והקמת שכונה נוספת בו. פתאלי נשוי, ואב לשמונה. מאת אורי אס, גם השנה לא יתקיימו בחירות בכפר שחציו בלבנון, באתר הארץ, 26 באוקטובר 2003 זיו ריינשטיין‏, רג'ר: הכפר הישראלי שבלבנון, באתר וואלה, 8 בינואר 2022 דווקא עכשיו: אושרה הרחבת כפר ע׳ג׳ר, הממוקם על הגבול בין ישראל ללבנון ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בכה הראשון ג'אקלי

בֶּכָּה הראשון ג'אקלי (בגאורגית: ბექა I ჯაყელი; ‏1240 לערך-1306) היה נסיך שליט (מתאווארי) גאורגי מבית ג'אקלי (אנ') אשר שלט על אתאבגות סאמצחה. נסיכותו כללה את סאמצחה, אג'ריה, שַׁווְשֶׁתִּי (אנ'), קְלַארְגֵּ'תִי (אנ'), לאזיסטן (אנ') (צַ'אנֵתִי, באזור סנג'ק לאזיסטן של היום), טָאוֹ (אנ'), קוֹלָהּ (אנ'), ארטאני ורוב ג'אוואחתי. ממלכתו השתרעה מטָשִׁיסְקָארִי (גאו') (כיום בנפת חאשורי) ועד קָרְנוּ-כָּלָּכִּי (კარნუ-ქალაქი, כיום ארזורום) והים השחור. בתקופת שלטונו התקיימה אתאבגות סאמצחה כישות עצמאית פוליטית מהממלכה הגאורגית. ווסאל של האילח'אנים, העלה מיסים הקבועים והשתתף במסעות המלחמה שלהם. למרות היותו וסאל של האילח'אנים ועצמאי פוליטית, שמרה הנסיכות על קשרים מסוימים עם הממלכה הגאורגית ובכה עצמו קיבל תואר מַנְדָּטוּרְתּוּחֶצֶסִי (אנ'), תואר בכיר בחצר הגאורגית. בתקופת שלטונו של בכה, הטורקים הסלג'וקים מסולטנות רום החלו לתקוף את הגבולות הדרום-מערביים של הנסיכות. לאחר סדרת פלישות בהובלתו של אזאט מוסא (אנ'), הוא הצליח להדוף את ההתקפות. בכה היה תומך בשמירה על ההשפעה הפוליטית הגאורגית של האימפריה של טרפזונטס. מסיבה זו, הוא השיא את בתו גִ'יאָגָ'אַק (אנ') עם אלכסיוס השני (אנ'), קיסר האימפריה של טרפזונטס. את בתו הנוספת של בכה, נָתֶלָּה (הו'), השיא לדמטרה השני (אנ') מלך גאורגיה שילדה לו את גיאורגי (אנ') היורש לכס המלכות. לאחר שהמונגולים הוציאו להורג את דמטרה גדל גיאורגי החמישי בחצר המלכות של סבו. הערך בֶּכָּה הראשון באנציקלופדיה הגאורגית סובייטית (אנ') כרך 2, עמוד 345-346, טביליסי, 1977, (בגאורגית) מַנְדָּטוּרְתּוּחֶצֶסִי.(אנ') היה משגיח ראשי בחצר המלכות הגאורגי, שהיה אחראי על משמר הארמון ועל ענייני הפרוטוקול. פקיד חצר המלוכה, אָמִירֶגִ'יבִּי (גאו') (פקיד חצר) ומנדטור (אנ') היו עוזרי המנדטורתוחצסי. כסמל לתפקידו, הוא נשא שרביט מיוחד שניתן לו על ידי המלך. הערך פלישת אזאט מוסא לגאורגיה באנציקלופדיה הגאורגית סובייטית (אנ') כרך 1, עמוד 184, טביליסי, 1975, (בגאורגית)
אבראהים אמין א-סייד

אבראהים אמין א-סייד (בערבית: إبراهيم أمين السيد, בתעתיק מדויק: אבראהים אמין אלסיד; נולד ב-1960) הוא אחד ממייסדי ארגון הטרור חזבאללה ומשמש כראש המועצה הפוליטית של חזבאללה. א-סייד הוא דמות מרכזית בחזבאללה, הארגון הלבנוני השיעי שהוקם בשנות ה-80. הוא אחד ממייסדי הארגון, לצד דמויות מפתח אחרות כגון עבאס מוסאווי ומוחמד יזבכ. במשך השנים, שימש א-סייד הדובר הרשמי הראשון של חזבאללה. א-סייד משמש בתפקיד ראש המועצה הפוליטית של חזבאללה, שתפקידה לספק ייעוץ פוליטי ומדיני למועצת השורא של חזבאללה ולהיות אחראית על הקשר עם הגופים הפוליטיים השונים. תפקידו זה מעניק לו השפעה רבה על ההחלטות הפוליטיות והאסטרטגיות של הארגון. ב-2013, כאשר חזבאללה היה מעורב במלחמת האזרחים הסורית, א-סייד הודה בפומבי כי הארגון פועל במדינה השכנה (סוריה) כדי להגן על הלבנונים מפני "שיתוף הפעולה הישראלי-אמריקני". הוא הצהיר כי חזבאללה שואף "למנוע את נפילת סוריה לשליטתה של וושינגטון ותל אביב". במהלך מלחמת חרבות ברזל (מבצע חיצי צפון), התרחשו התפתחויות דרמטית בצמרת חזבאללה. לאחר חיסולו של מזכ"ל הארגון חסן נסראללה ברובע הדאחייה במבצע סדר חדש ב-27 בספטמבר 2024, עלה שמו של האשם ספי א-דין, ראש המועצה המבצעת של חזבאללה, כמועמד להחליפו. לאחר שצה"ל חיסל גם אותו בלילה שבין 3 באוקטובר ל-4 באוקטובר 2024, עלה שמו של אמין א-סייד כמי שעשוי לשמש כמזכ"ל הארגון. חזבאללה המזכיר הכללי של חזבאללה המועצה הפוליטית של חזבאללה דניאל סלאמה וסער הס, מפקד 910, היועץ והמנהיג: צמרת חיזבאללה ברשימת הטרור, באתר ynet, 20 במאי 2018 ליאור בן ארי, רויטרס, מטחים לחיפה והגליל; גורמים ישראלים אישרו: "יורשו המיועד של נסראללה חוסל", באתר ynet, 5 באוקטובר 2024 יוסי נכטיגל, ‏אבראהים אמין א-סייד הוא המועמד לתפקיד מזכ"ל חיזבאללה החדש, באתר כיכר השבת, 6 באוקטובר 2024
זהב (אלבום)

זהב הוא אלבומו השלישי והכפול של המוזיקאי והזמר-יוצר שרון הולצמן שיצא ב-פברואר 2008. תהליך הכנת האלבום ארך כשנתיים שבמהלכן הוקלטו 28 שירים אך לבסוף נבחרו לאלבום 24 שירים. חלק מהשירים הופקו מוזיקלית על ידי ארי קטורזה וחלק על ידי שרון הולצמן. כמות השירים הגדולה באלבום, עושר היצירה ורוחב היריעה המוזיקלית היו יוצאי דופן והאלבום זכה לשבחים וביקורות חיוביות. "אחד מאלבומי השנה ב-2008" - (רועי בהריר, ידיעות אחרונות" 30.12.07)[דרוש מקור] "אבן דרך ברוק הישראלי. אלבום שמסמן את הדרך שעליה יצעד בקרוב הרוק הישראלי". (ליאור נוביק, המקומון ת"א, 27.12.07)[דרוש מקור] "מלודיסט וזמר נשמה. אלבום רוק עברי מגוון, אותנטי, מהסוג שדי נדיר לפגוש במקומותינו. זהב שצריך להגיע לפלטינה" (יוסי חרסונסקי - פברואר 2008)[דרוש מקור] "תופעת שרון הולצמן היא משהו שאם הוא לא היה קיים היו צריכים להמציא אותו." (אסף נבו mooma 31.12.07)[דרוש מקור] "הולצמן מתפוצץ מכישרון, מציב את הרף לכל האלבומים שייצאו השנה. אלבום כזה מגיע פעם בעשור." - (עדי שריג, מקומון השרון,27.1.08)[דרוש מקור] "יש להולצמן הזה זיק של אמת וחיפוש פנימי שלרבים אחרים אין" (עצמון אברהמי, זמן תל אביב 22.2.2008)[דרוש מקור] "זהב הוא דיסק שמוכיח שכישרונו של שרון הולצמן ככותב ובייחוד כמלחין הוא נדיר, והדיסק החדש על רוב שיריו מוכיח בדיוק את זה."(נדב שטריימר, הסקיצה פלוס)[דרוש מקור] "דברים טובים בהתחלה נחשבים מזעזעים ואחר כך נכנסים למוזיאון. אני מקווה שזה יקרה גם עם התקליט הזה" - (ארי קטורזה, 13.3.2008)[דרוש מקור] ארי קטורזה – שירה, קולות, גיטרה רון בונקר – גיטרות, שירה, אורן ג'ורנו – תופים, קולות ארז רוסו – גיטרות יהל דורון – גיטרות, קולות אסף לסרי – בס חן ירמיצקי – קלידים קובי ויטמן – טכנאי הקלטה ומיקס שמוליק דניאל – טכנאי הקלטה ומיקס סיימון ווינשטוק – מיקס, מאסטרינג אסף נבו,שווה זהב, 6 במרץ 2008. יוסי חרסונסקי,זהב שצריך להגיע לפלטינה,9 במרץ 2008 זהב - קליפ, באתר יוטיוב זהב - אלבום מלא, באתר יוטיוב